भारत-बांग्ला व्यापार का असंतुलन घटाने की दृष्टि से भारत पांच अरब डालर का ऋण भी देगा। पहले मनमोहनसिंह उसे एक अरब और मोदी दो अरब डालर दे चुके हैं। बांग्लादेश के रेल मार्गों के सुधार, कुशियारा-जमुना जल-मार्ग के निर्माण, सूचनातंत्र के सहयोग आदि कई अन्य मुद्दों पर भी समझौते होंगे। आतंकवादी ठिकानों को भी खत्म करने के लिए संयुक्त रणनीति पर विचार होगा। बांग्लादेश के हिंदू अल्पसंख्यकों की दुर्दशा पर भी विचार हो सकता है।